kardosdrur/scandi-wiki huggingface dataset:
Cacau

Claudemir Jeronimo Barretto (normalt bare kendt som Cacau) (født 27. marts 1981 i Santo André, Brasilien) er en brasiliansk tidligere fodboldspiller der er blevet nationaliseret tysker, og spillede som angriber. I sin karriere spillede han for blandt andet 1. FC Nürnberg og VfB Stuttgart i Tyskland. Med sidstnævnte var han med til at vinde Bundesligaen i 2007.

Landshold 
Cacau nåede i sin tid som landsholdsspiller at spille 23 kampe og score seks mål for Tysklands landshold, som han debuterede for den 29. maj 2009 i et opgør mod Kina. Han var en del af den tyske trup til VM i 2010.

Titler 
Bundesligaen
 2007 med VfB Stuttgart

Noter

Eksterne henvisninger 

 Cacaus egen hjemmeside 
 Fussballdaten.de spillerinfo

Fodboldspillere fra Brasilien
Deltagere ved verdensmesterskabet i fodbold 2010
Fodboldspillere fra Tyskland
Fodboldspillere fra 1. FC Nürnberg
Fodboldspillere fra VfB Stuttgart
Egbert van der Poel

Egbert Lievenszon van der Poel (født 9. marts 1621 i Delft, død 19. juli 1664 i Rotterdam) var en hollandsk kunstmaler.

van der Poel var søn af en guldsmed, bror til kunstmaleren Adriaen Lievensz van der Poel og gift (1651) med Aeltgen Willems van Linschooten i Maassluis. De fik fire børn, en søn og tre døtre. Han studerede til kunstmaler under Cornelis Saftleven i Rotterdam og muligvis også under Esaias van de Velde og Aert van der Neer. Den 17. oktober 1650 blev han registreret i kunstnerlavet Sankt Lukasgildet, hvor han blev indskrevet som landskabsmaler. Hans mest berømte malerier skildrer Tordenskraldet i Delft – den voldsomme eksplosion i byens krudtdepot i 1654 – og følgerne af den.

Flere af hans værker er udstillet på Louvre i Paris og på Rijksmuseum i Amsterdam.

Eksterne henvisninger 
 
 Om Egbert van der Poel på Artcyclopedia.com 

Malere fra Nederlandene
Personer fra Delft
Medlemmer af Sankt Lukasgildet
Hard Eight

Hard Eight er en amerikansk film fra 1996, skrevet og instrueret af Paul Thomas Anderson. Filmen har Philip Baker Hall, John C. Reilly, Gwyneth Paltrow, Samuel L. Jackson og Philip Seymour Hoffman på rollelisten.

Hard Eight er Paul Thomas Andersons debutfilm og den indeholder flere af de skuespillere han senere har anvendt i andre film.

Eksterne henvisninger 
 

Amerikanske film fra 1996
Kriminalfilm fra USA
Film instrueret af Paul Thomas Anderson
Thrillerfilm fra USA
Else Heise

Else Eli Brion Heise (født 12. maj 1892 på Bregentved ved Haslev, død 1961 eller 1962) var en dansk oversætter ansat ved forlaget Gyldendal.
Hun er især kendt for at have skabt de danske navne til Peter Plys og hans venner.

Hun var i perioden 1926-1934 tante til forfatteren og forlæggeren Godfred Hartmann, da hun var gift med Harald Lehmann, som var bror til Godfreds mor. Hun omtales i hans erindringsbøger De må gerne sige du og I delfinens tegn.

Bøger oversat af Else Heise 
 Cynthia Stockley: Aprilsnarren (1921)
 Cynthia Stockley: Poppy (1922)
 Ethel S. Turner: Kong Anne (1924)
 Cynthia Stockley: Ponjola (1926)
 A.A. Milne: Peter Plys (1930)
 A.A. Milne: Peter Plys og hans venner (1931)
 Dick Douglas: En Spejder i Storbjørnens Land (1932)
 Robert Briffault: Europa (1939)
 Eric Linklater: Det blæser på månen (1955)
 Pamela Hansford Johnson: Hendes bedste rolle (1955)
 Eric Linklater: Far skal hjem (1956)

Noter 

Oversættere fra Danmark
Dansksprogede forfattere fra Danmark
Schiedam

Schiedam er en by og kommune i provinsen Zuid-Holland i Nederlandene. Byen er kendt for sin genever (hollandsk gin), sit historiske centrum med kanaler og de højeste gamle vindmøller i verden. 

Kommunen har  indbyggere og er en del af Rotterdams metropolregion.

Kildeangivelser

Eksterne henvisninger 
 Schiedams officielle hjemmeside

Byer i Syd-Holland
Kommuner i Syd-Holland
Randstad
Arthur Boka

Arthur Boka (født 2. april 1983 i Abidjan, Elfenbenskysten) er en ivoriansk fodboldspiller, der spiller som forsvarsspiller. Gennem karrieren har han spillet for blandt andet VfB Stuttgart i Tyskland, Malaga i Spanien samt belgiske KSK Beveren. 

I 2007 var Boka med til at sikre VfB Stuttgart det tyske mesterskab, og vandt i sin tid hos RC Strasbourg med til at vinde den franske Liga Cup.

Landshold 
Boka står (pr. marts 2018) noteret for 82 kampe og én scoring for Elfenbenskystens landshold. Han debuterede for holdet i 2004, og har siden da været med til både VM i 2006 og VM i 2010 samt African Nations Cup i både 2006 og 2008.

Titler 
Coupe de la Ligue
 2005 med RC Strasbourg

Bundesligaen
 2007 med VfB Stuttgart

Eksterne henvisninger 

Fodboldspillere fra Elfenbenskysten
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Personer fra Abidjan
Fodboldspillere fra RC Strasbourg
Fodboldspillere fra VfB Stuttgart
Boogie Nights

Boogie Nights er en amerikansk dramafilm fra 1997, skrevet og instrueret af Paul Thomas Anderson. Filmen har Mark Wahlberg, Burt Reynolds, Julianne Moore, John C. Reilly, Heather Graham, Philip Seymour Hoffman, Don Cheadle og William H. Macy på rollelisten. Typisk for en Andersonfilm, har han anvendt mange af de samme skuespillere som i sine andre film.

Modtagelse 
Boogie Nights blev meget godt modtaget af anmelderne og har fået så meget som 96% på Rotten Tomatoes og 85% på Metacritic. Filmen fik særdeles gode skudsmål af den amerikanske filmkritiker Roger Ebert, men også aviser som New York Daily News, San Francisco Chronicle, Entertainment Weekly, USA Today og Variety udtrykte stor begejstring.

Til trods for den gode modtagelse fra filmanmelderne blev den en lunken publikumssucces og indbragte kun $24 millioner i USA og $16 millioner udenfor USA. Den endte dermed på en total af $43 millioner. Boogie Nights havnede på en 79-plads over de mest indbringende film i USA i 1997.

Priser & Nomineringer 
Paul Thomas Andersons manuskript opnåede en Oscarnominering, ligesom Burt Reynolds gjorde for bedste mandlige hovedrolle og Julianne Moore for bedste kvindelige birolle. Reynolds vandt desuden en Golden Globe og fik med denne film et comeback som skuespiller. Generelt opnåede Boogie Nights stor succes, både fra anmeldere og publikum. Filmselskabet New Line Cinema var så tilfredse med resultatet, at de til Andersons næste projekt gav ham frie tøjler.

Medvirkende 
 Mark Wahlberg – Eddie Adams/Dirk Diggler/Brock Landers
 Burt Reynolds – Jack Horner
 Julianne Moore – Amber Waves
 Heather Graham – Rollergirl
 John C. Reilly – Reed Rothchild/Chest Rockwell
 Don Cheadle – Buck Swope
 Nicole Ari Parker – Becky Barnett
 William H. Macy – Bill Thomson
 Thomas Jane – Todd Parker
 Philip Seymour Hoffman – Scotty J.
 Melora Walters – Jessie St. Vincent
 Robert Ridgely – Colonel James
 Philip Baker Hall – Floyd Gondolli
 Alfred Molina – Rahad Jackson
 Luis Guzmán – Maurice Rodriguez
 Nina Hartley – Bills kone

Referencer

Eksterne henvisninger 
 

Amerikanske film fra 1997
Dramafilm fra USA
Film instrueret af Paul Thomas Anderson
Matthieu Delpierre

Matthieu Delpierre (født 26. april 1981 i Nancy, Frankrig) er en fransk tidligere fodboldspiller, der spillede som midtbanespiller. Gennem karrieren spillede han blandt andet for VfB Stuttgart i Tyskland, som han vandt mesterskabet med i 2007, samt for Lille i hjemlandet og Utrecht i Holland.

Landshold 
Delpierre nåede aldrig en kamp for Frankrigs A-landshold. Som ungdomsspiller spillede han dog adskillige kampe for sit land på ungdomsniveau, og har desuden på seniorniveau spillet en enkelt "B-landskamp".

Titler 
Bundesligaen
 2007 med VfB Stuttgart

Eksterne henvisninger 

Fodboldspillere fra Frankrig
Fodboldspillere fra Lille OSC
Fodboldspillere fra VfB Stuttgart
Fodboldspillere fra TSG 1899 Hoffenheim
Fodboldspillere fra FC Utrecht
Sven Ulreich

Sven Ulreich (født 3. august 1988 i Schorndorf, Vesttyskland) er en tysk fodboldspiller, der spiller som målmand hos Bundesliga-klubben FC Bayern München. Han har spillet for klubben siden sommeren 2021.

Eksterne henvisninger 

 Sven Ulreich på Fussballdaten.de

Fodboldspillere fra Tyskland
Fodboldspillere fra VfB Stuttgart
Ciprian Marica

Ciprian Andrei Marica (født 2. oktober 1985 i Bukarest, Rumænien) er en rumænsk tidligere fodboldspiller, der spillede som angriber. Han var i løbet af karrieren blandt andet tilknyttet tyske Schalke 04, Dinamo Bukarest og Steaua Bukarest i sit hjemland samt Shakhtar Donetsk og VfB Stuttgart.

Landshold 
Marica nåede 69 kampe og 25 scoringer for Rumæniens landshold. Han debuterede for holdet i 2003 og var blandt andet med i landets trup til EM i 2008.

Titler 
Rumænsk Liga
 2002 og 2004 med Dinamo Bukarest

Rumænsk Pokalturnering
 2003 og 2004 med Dinamo Bukarest

Ukrainsk Liga
 2005 og 2006 med Shakhtar Donetsk

Ukrainsk Pokalturnering
 2004 med Shakhtar Donetsk

Eksterne henvisninger 

Fodboldspillere fra Rumænien
Deltagere ved det europæiske mesterskab i fodbold 2008
Fodboldspillere fra FC Dinamo Bucureşti
Fodboldspillere fra VfB Stuttgart
Fodboldspillere fra FC Shakhtar Donetsk
Personer fra Bukarest
Fodboldspillere fra FC Schalke 04
Fodboldspillere fra Getafe CF
Haze over Haarum

Haze over Haarum (ofte kun omtalt som Haze) er en lokal musikfestival placeret ved Harboøre i Vestjylland, som startede i 1980. Festivallen er årligt tilbagevendende anden weekend i juni startende fra torsdag aften og sluttende søndag formiddag, hvor der dog ikke er musik. Området, lige uden for Harboøre, hvor festivallen afholdes, hedder Haarum og deraf navnet.

I 2016 blev der solgt 4100 billetter til festivalen.

Eksterne henvisninger 
 Haze.dk – Haze over Haarums officielle hjemmeside

Noter 

Lemvig Kommune
Musikfestivaler i Danmark
Vasilij Ivanovitj Belov

Vasilij Ivanovitj Belov (russisk: Васи́лий Ива́нович Бело́в) (23. oktober 1932 i Timonikha - 4. december 2012 i Vologda) var en russisk forfatter.

Belov blev medlem af kommunistpartiet i 1956. Han studerede ved Gorkijinstitutet for litteratur i 1959 til 1964. I år 1990 blev han valgt ind i partiets kulturkomite og har efter Sovjetunionens opløsning arbejdet som en multiplikatorer på den konservative side.

I Danmark er han nok mest kendt for sin lange novelle Musketerernes nætter som skuespilleren Helge Kjærulff-Schmidt læste op i Danmarks Radio i 1978. En indspilning der har været genudsendt nogle gange.

Bibliografi (udgivet på dansk) 

 Musketerernes nætter (1977)
 En løjerlig kugle (1989)
 Den sædvanlige historie (1990)

Skønlitterære forfattere fra Rusland
Faglitterære forfattere fra Rusland
Skønlitterære forfattere fra Sovjetunionen
Faglitterære forfattere fra Sovjetunionen
Museum Lolland-Falster

Museum Lolland-Falster er fusion af flere museer på Lolland og Falster.
Museet blev skabt 1. januar 2009 ved sammenlægning af Lolland-Falsters Stiftsmuseum med Guldborgsund Museum. I 2010 indgik Reventlow-Museet Pederstrup også i fusionen.

Museet omfatter fire samlinger og udstillingssteder:
 Museum Obscurum i Nykøbing Falster
 Stiftsmuseet Maribo i Maribo
 De Gamle Huse - Frilandsmuseet i Maribo
 Reventlow-Museet Pederstrup i Horslunde

Historie

Lolland-Falsters Stiftsmuseum 
Lolland-Falsters Stiftsmuseum blev etableret i 1879 og fik sin egen bygning i Maribo i 1889. Museet rådede over både kulturhistorie og kunst, men kunstsamlingen blev i 1966 til Lolland-Falsters Kunstmuseum, der i dag kendes som Fuglsang Kunstmuseum.

Guldborgsund Museum 
Falsters Minder blev stiftet i 1913. Da Czarens Hus blev skænket til museet i 1923, blev museet samling flyttet hertil, hvor den har været lige siden. Det blev statsanerkendt i 1946. Ved kommunesammenlægning i 2007 blev museet til Guldborgsund Museum og fik udvidet sit geografiske ansvarsområde således at de tidligere Nysted og Sakskøbing Kommune også indgik under Guldborgsund Museum. Begge hørte tidligere til Lolland-Falsters Stiftsmuseum.

Museum Lolland-Falster 

Fusionen mellem Lolland-Falsters Stiftsmuseum og Guldborgsund Museum trådte i kraft d. 1. januar 2009. Museet har sin administration i Nykøbing Falster, men har også kontorer i Maribo. I 2020 havde museets udstillingssteder tilsammen knap 26.000 besøgende. I 2021 var besøgstallet 21.668 og i 2022 var besøgstallet på 41.552.

Ud over museumsbygningerne råder museet også over en del andre bygninger både i Nykøbing Falster og Maribo, som bruges til magasiner. Turistinformationen i Nykøbing Falster drives af Museum Lolland-Falster og er beliggende i den gamle Købmandsbutik i museets bygninger i Færgestræde 1A.

Museets museale ansvarsområde dækker Lolland og Falster. Museum Lolland-Falster står for de arkæologiske undersøgelser i forbindelse med Femern Bælt-forbindelsen.

I foråret modtog museet Historiske Dages Fornyelsespris for udstillingen "Museum Obscurum".

Referencer

Eksterne henvisninger 
 Museum Obscurum
 Stiftsmuseet
 Reventlow-Museet Pederstrup
 De Gamle Huse - Frilandsmuseet i Maribo

Museer etableret i 2009
Museer i Region Sjælland
Nykøbing Falster
Historiske museer i Danmark
Statsanerkendte museer i Danmark
Back to the 80's

"Back to the 80's" er en single fra Aqua, der udkom den 25. maj 2009. Det var den første single gruppen udgav i 2009, mange år efter deres karriere ellers stoppede.

Singlen er en del af opsamlingspladen Greatest Hits, der også indeholder yderligere to nye hits, samt nye versioner af flere af de gamle hits. Dette opsamlingsalbum udkom den 15. juni 2009.

Hitlisteplaceringer 
Singlen lå nummer et på den officielle danske singlehitliste siden udgivelsen, hvilket var tre uger i træk. Samtidig præsterede den det samme på den danske Airplay-liste. Også i Norge var den en succes, med en femteplads som peak.

Referencer 

Aqua-sange
Sange fra 2009
Rollinger (tv-serie)

Rollinger (originaltitel Rugrats) er en tegnefilmserie produceret af Nickelodeon og Klasky-Csupo, og udgivet i 1991.

Karakterer 
 Tommy
 Chuckie
 Pil og Li
 Angelica
 Suzi

Stemmer 
 Mille Milt
 Simon Stenspil
 Stine Bjerregård
 Marlene Tabert
 Betty Glosted
 Bente Eskesen
 Susanne Breuning
 Thomas Kirk
 Amin Jensen
 Niels Anders Thorn
 Thomas Mørk
 Hudith Rothenborg

Animerede tv-serier
Eurovision Song Contest 1998

Eurovision Song Contest 1998 blev afholdt i National Indoor Arena i Birmingham, da Storbritannien vandt Eurovision Song Contest 1997.

Længe før konkurrencen blev afholdt var der allerede ballade i flere deltagerlande. I Israel protesterede man voldsomt over deres deltager, Dana International, som tidligere havde undergået en kønsskifteoperation. Der havde også været bunkevis af negativ omtale af Tysklands Guildo Horn, der fremførte en særdeles anderledes sang. Deltagerne fra Grækenland havde desuden flere gange truet med at forlade byen i ugen op mod afholdelsen af showet, fordi de ikke brød sig om den måde de blev filmet på. Rent faktisk trak de sig ud af konkurrencen om eftermiddagen, hvor konkurrencen skulle holdes om aftenen. Få minutter efter tilmeldte de sig dog atter, men deltagelsen fik ikke den store betydning, da de blev placeret som nr. 20 med 12 point, som de udelukkende havde fået af fra naboen Cypern.

Også dette år havde man televoting, denne gang i næsten alle lande med undtagelse af Cypern og Ungarn, og succesen var tydelig, da seertallene atter var stigende. Det var i øvrigt det tætteste opløb i konkurrencen siden 1991, hvor Israel, Malta og Storbritannien lå lige op af hinanden, men hvor Israel altså vandt efter den sidste stemme var afgivet.

Deltagere og resultater 

1998
Eurovision Song Contest 1996

Eurovision Song Contest 1996 blev afholdt i Oslo Spektrum i Oslo, da Norge vandt Eurovision Song Contest 1995. Forud for konkurrencen havde 30 lande meldt sig som interesserede i at deltage, derfor lavede man en udvælgelse. Denne bestod af 29 sange, da værtslandet var sikret en plads. Dommere fra de 29 lande skulle så lave en hemmelig afstemning, hvor de 22 bedste gik videre. Under denne afstemning havde dommerne kun hørt, men ikke set deltagerne. Dette viste sig at være særdeles upopulært og det var da også den eneste gang man brugte denne metode. Resultatet af afstemningen var mildest talt overraskende, især med det faktum at Tyskland var dømt ude. Dette var første og indtil nu eneste gang det er sket. Også Danmark, Israel, Rusland, Ungarn og Rumænien fik ikke adgangsbillet. Desuden havde Makedonien ønsket at debutere, men fik altså heller stemmer nok til dette. Resultatet af afstemningen kan ses nederst i teksten.

Morten Harket, der er mest kendt som forsanger i den succesfulde gruppe A-ha, var i starten meget tilbageholdende da han blev tilbudt rollen som vært ved showet. Han fik dog muligheden for at fremføre sin nyeste single i showet og takkede derfor ja.

Storfavoritten Gina G fra Storbritannien kunne ikke leve op til forventningerne, da hun ramte den første tone falsk og aldrig fik rettet op på det. Det rakte dermed kun til en 8. plads. Ikke desto mindre fik hun et stort internationalt gennembrud med sin supermoderne sang, der yderligere blev nomineret til den amerikanske Grammy.

Deltagere og resultater

Resultat af forudvælgelse 

1996
Musik i 1996
Otrantostrædet

Otrantostrædet (italiensk: Canale d'Otranto) er et stræde i Middelhavet mellem Italien i vest og Albanien i øst. Det forbinder Adriaterhavet med Det Ioniske Hav.  

Strædets bredde er 45-55 sømil og det er ca. 740 m. dybt. Otrantostrædet er navngivet efter den italienske by Otranto.

Under 1. verdenskrig var strædet af stor strategisk betydning. Italien, Frankrig og Storbritanniens mariner oprettede en blokade i strædet, hvilket forhindrede Østrig-Ungarns marine i at kunne sejle ud i Middelhavet.

Middelhavet
Italiens geografi
Albaniens geografi
Stræder (farvand)
Kotorbugten

Kotorbugten (kroatisk, montenegrinsk, serbisk: Boka Kotorska, serbisk-kyrilisk: Бока Которска) er en 87 km² stor bugt (dog undertiden også omtalt som vig, golf eller fjord) beliggende ud til Adriaterhavet ved sydvestlige Montenegro og sydøstlige Kroatien. I virkeligheden er bugten en oversvømmet kløft dannet af elven Bokelj, der tidligere løb ned fra de høje plateauer på fjellet Orjen. Bugten, der undertiden kaldes Europas sydligste fjord, er sammen med byen Budva vigtige turistattraktioner i Montenegro.

Bugtens kyst har været beboet siden antikken og har flere velbevarede pittoreske byer fra middelalderen. De største byer ved bugten er Kotor, Tivat, Herceg Novi, Perast og Risan. Landområdet omkring Kotorbugten har en rig religiøs kulturarv med mange kirker og klostre, både katolske og ortodokse. Området er derfor regionens største pilgrimsdestination, ikke mindst grundet det katolske kloster Savina. I 1979 blev området ramt af af et jordskælv, der ødelagde mange kulturmonumenter. Kotorbugten er optaget på UNESCOs' verdensarvsliste.

Traditionelt har området omkring bugten været befolket af serbere og et mindretal kroater, og selv om nogle serbere i dag definerer sig som montenegrinere er Kotorbugten stadig et af de områder i landet, hvor koncentrationen af etniske serbere er størst.

Montenegro har planer om at bygge en bro over Kotorbugten, den såkaldte Verige-bro.

Montenegros geografi
Middelhavet
Bugter
Hejrede Vold

Hejrede Vold på Lolland er resterne af et forsvarsanlæg fra jernalderen. En tilsvarende vold ved Søholt menes at være en del af samme anlæg. Sammen med de store søer i området har voldene beskyttet et areal på ca. 5 km².

Begge volde er bygget på samme vis: en voldgrav og en jordvold, bygget af jorden fra voldgraven. Højden og bredden har varieret; voldgravene var 1-1,75 m dybe og omkring 7-8 m brede, mens voldene var 9-10 m brede og 1,5-3,5 m høje.

Den østlige vold, den egentlige Hejrede Vold, gik fra Hejrede Sø til Røgbølle Sø, en strækning på 1,3 km. I dag er de ca. 300 m nærmest Hejrede Sø bevaret og fredet. Landbruget har udjævnet resten ved at opfylde voldgraven med jorden fra volden.

Den vestlige vold ligger 3,5 km derfra, mellem Søndersø og Krønge Mose, som den gang var en del af Røgbølle Sø. Der er bevaret 115 m ud af oprindeligt 275 m. Den vestlige vold er ret beskadiget af en afvandingskanal fra før år 1800. Kanalen går stort set hvor voldgraven var.

Den vigtigste undersøgelse er en udgravning i 1995-96, foretaget af Lolland-Falsters Stiftsmuseum, der nu er under Museum Lolland-Falster i samarbejde med et beskæftigelsesprojekt. Arkæologerne var Karen Løkkegaard Poulsen (leder) og Kirsten Christensen. De udvalgte 17 felter, som blev udgravet.

Anlægget er vanskeligt at datere, fordi man ikke har fundet stolper eller lignende, som ville kunne tidsfæstes med dendrokronologi. Det bedste bud kommer ud fra nogle forkullede grene, som blev fundet i bunden af voldgraven. Disse grene kan kulstof-14 dateres til omkring 500-tallet. To potteskår er dateret med termoluminiscens til hhv. omkring 500-tallet og 700-tallet.

Se også 
 Folkeborgene på Lolland og Falster

Referencer 
 Karen Løkkegaard Poulsen: Hejrede Vold – et forsvarsanlæg på Lolland, Arkæologisk Forum nr. 1, nov. 1999 
 Museum Lolland Falster om Hejrede Vold

Voldsteder i Maribo Amt
Bygninger, konstruktioner og anlæg i Guldborgsund Kommune
Lolland
Le Tréport

Le Tréport er en kommune i Seine-Maritime départementet i Normandie regionen i det nordvestlige Frankrig.

Geografi 

En lille fiskerby med let industri, som ligger i Pays de Caux, 33 km nordøst for Dieppe hvor vejene D940, D78 og D1015 mødes. Bresle-floden munder her ud i Den engelske kanal mellem 110 meter høje kalkklipper og en gruset strand. Le Tréport er også en ferieby og rummer et kasino.

Seværdigheder 

 Resterne af et kloster fra det 11. århundrede
 Kapel for Saint-Julien.
 Fyrtårnet
 Den nye tovbane fra 2006, som forbinder byen med toppen af klipperne.
 St.Jacques kirken fra det 14. århundrede.
 To museer.

Personer knyttet til byen 
Dirigenten Paul Paray blev født her i 1886.

Forskelligt 
De tre byer Le Tréport, Eu og Mers-les-Bains kaldes lokalt for de Tre søstre.

Eksterne kilder 
 Website of Le Tréport – Eu – Mers 
 Le Tréport på Quid hjemmesiden  
 Ville du Tréport en photo, musée du Tréport, musée de la poupée contemporaine

Noter 

Byer i Seine-Maritime
Asnelles

Asnelles er en kommune i Calvados departmentet i Basse-Normandie regionen i det nordvestlige Frankrig.

Seværdigheder og monumenter 
 Sænkekasser til Mulberry-havn i havet og bunkers på stranden
 Saint-Martin kirken
 Det kendte kiksbageri som laver de berømte "sablés d'Asnelles"
 Floden Gronde.

Personligheder 
 Maurice Schumann ligger begravet på byens kirkegård.

Eksterne kilder/henvisninger 

 Sablés d'Asnelles 
 Asnelles på l'Institut géographique national 

Byer i Calvados
Punch-Drunk Love

Punch-Drunk Love er en amerikansk surrealistisk dramakomedie fra 2002, skrevet og instrueret af Paul Thomas Anderson. Filmen har Adam Sandler, Emily Watson, Philip Seymour Hoffman, Luis Guzmán og Mary Lynn Rajskub på rollelisten. Punch-Drunk Love opnåede gode anmeldelser og flere filmpriser, bl.a. prisen for bedste instruktør på Cannes Filmfestivalen og en Golden Globenominering til Adam Sandler, dog fik filmen ikke nogen kommerciel succes.

Eksterne henvisninger 
 

Amerikanske film fra 2002
Dramafilm fra USA
Film instrueret af Paul Thomas Anderson
Komediefilm fra USA